Mona Løseth

Mona Løseth (s. 11. huhtikuuta 1991 Ålesund) on norjalainen alppihiihtäjä, joka edusti Spjelkavik IL -nimistä seuraa.

Løseth voitti junioreiden MM-kilpailuissa 2010 kultaa suurpujottelussa ja hopeaa pujottelussa. Vancouverin olympialaisissa 2010 hän oli alppiyhdistetyssä 13:s ja supersuurpujottelussa 21:s. Schladmingin MM-kilpailuissa 2013 hän oli suurpujottelussa 25:s. Sotšin olympialaisissa 2014 Løseth sijoittui pujottelussa 16:nneksi ja suurpujottelussa 27:nneksi. 

Alppihiihdon maailmancupissa Løseth kilpaili ensimmäisen kerran Zagrebin pujottelussa tammikuussa 2009. Paras sijoitus Løsethillä on Mariborin suurpujottelun 12:s sija tammikuulta 2010. Hän lopetti uransa kauden 2013–2014 jälkeen.

Mona Løseth on Lene Løsethin ja Nina Løsethin pikkusisko.

Lähteet 

Norjalaiset alppihiihtäjät
Vuonna 1991 syntyneet
Elävät henkilöt